**גלים פראיים** (באנגלית: **Wild Waves**) הוא סרט הנפשה קצר אמריקאי של מיקי מאוס משנת 1929. זהו הסרט הקצר ה-15 בסדרת סרטי "מיקי מאוס" וה-12 והאחרון שהופק באותה השנה.

עלילה
-----

מיקי מאוס הוא מציל בחוף הים, היושב על כיסא החוף שלו ומנגן בבנג'ו כדי לשעשע קהל מעריץ של ברווזים, שקנאים ואריות ים. מיני מאוס, שרה את השיר העממי הסקוטי "My Bonnie Lies over the Ocean" (אנ'), מחליפה לבגד רחצה, והולכת לקצה החוף. גל ענק מתנפץ על החוף וגורר אותה אל תוך הים.

מיני זועקת לעזרה, ומיקי ממהר להצילה, שוחה דרך הגלים כדי לאתר אותה. הוא מחזיר אותה חזרה לחוף ובעלי החיים/הקהל מריעים לו. כשמיני חוזרת להכרה, היא נשברת ומתחילה לבכות, מבולבלת ומפוחדת מהחוויה. מיקי מנסה לנחם אותה ונותן לה לקנח את אפה במטפחת שלו. כשהיא נרגעה קצת, מיקי אומר למיני להסתכל עליו בעודו שר ורוקד לצלילי "The Sailor’s Hornpipe" (אנ'), ובעלי החיים מצטרפים גם, מה שמוביל לרצף ארוך של פינגווינים ואריות ים רוקדים בזמן שמיקי מנגן בנבל מאולתר את "Rocked in the Cradle of the Deep", ומשתמש במקלות כדי לדפוק על שלל פריטים. ניבתן בעל קול עמוק מצטרף גם כן לביצוע סולו. מיקי מסיים עם שירת סקאט תוך ריקוד סטפס וכולם, כולל מיני, מריעים לו.

בסוף ההופעה, מיני, עכשיו מרוצה ושמחה, קוראת בחיבה למיקי: "הגיבור שלי!" והוא עונה: "אוי זה שום דבר!" תוך שהוא מזיז את רגלו בביישנות. מיני מנשקת אותו כאות הוקרה פעם אחר פעם על הלחי עד שמיקי עוצר אותה ומנשק אותה על השפתיים פעמיים וזוג העכברים מחבקים אחד את השני.

הפקה
----

"גלים פראיים" הוא הסרט הקצר הראשון של מיקי מאוס בבימויו של ברט גילט, אשר יביים יותר מ-30 סרטים קצרים של מיקי במהלך השנים הבאות. בנוסף סרט זה היה האחרון שהולחן על ידי קרל סטאלינג עבור אולפני וולט דיסני; לאחר מכן סטאלינג הצטרף לאב אייוורקס בסטודיו החדש שלו.

בראיון בשנת 1971 למגזין Funnyworld, סטאלינג אמר שהוא דיבב את מיקי בסרט הזה, כמו גם את הניבתן המזמר. קול השירה של מיקי שונה, וכנראה מבוצע על ידי וולט דיסני או עובד באולפן שזהותו לא ידועה. את קולה של מיני ביצעה אישה שעבדה במחלקת הדיו וצבע, מרג'ורי נורטון (לימים מרג'ורי רלסטון).

חלק מהבדיחות של המציל בסרט מוחזרו מסרט קצר קודם של אוסוולד הארנב, "הכל רטוב", משנת 1927.

קטעי הניבתן המזמר מוחזרו מאוחר יותר בסרט הקצר של "סימפוניות טיפשיות", "תעלולים ארקטיים", משנת 1930. וקטעי אריות הים המרקדים מוחזרו בסרט הקצר של מיקי מאוס, משנת 1931, "הניצול".

זה היה הסרט הקצר האחרון שהשתמש בכותרת הפתיח המקורי, כאשר מיקי במכנסי פסים קצרים מסתכל על מיני. מהדורות חדשות יותר של סרט זה משתמשות בכותרת הפתיח החדש עם הפנים של מיקי, ומיד אחריו הכותרת של הסרט.

פתיח הסרט

ביקורת
------

ב-5 בינואר 1930, עיתון חדשות הקולנוע "The Film Daily" פרסם: "מיקי מאוס נמצא במיטבו כמציל בסרט מצויר זה של וולט דיסני, שמצחיק בנוסף על ידי התעלולים של כלבי ים המזמרים, פינגווינים המרקדים, אריות ים בבריטון ועוד יצירות מדהימות של הממלכה המצוירת המרגשת. בפועל מעולה".

ב-11 בינואר 1930, כתב העת "Motion Picture News" פרסם: "מצחיק ומשעשע. מיקי מאוס מגלם את תפקיד המציל בסרט המצויר החכם הזה של וולט דיסני. יש הרבה צחוקים כשהוא יוצא להציל את העלמה היפה, כאשר הוא מיטלטל הרבה על ידי הגלים הפראיים".

גם מגזין וראייטי, ב-22 בינואר 1930, ציין שאמנם שהסרט אינו מגיע לרמת קודמיו, הוא עדיין קומי ומעורר צחוק.

קישורים חיצוניים
----------------

* "גלים פראיים", במסד הנתונים הקולנועיים IMDb (באנגלית)
* "גלים פראיים", במסד הנתונים הקולנועיים KinoPoisk (ברוסית)

הערות שוליים
------------

1. 1 2 3  Kaufman, J.B.; Gerstein, David (2018). *Walt Disney's Mickey Mouse: The Ultimate History*. Cologne: Taschen. p. 46. ISBN 978-3-8365-5284-4.
2. 1 2 3 4  Grob, Gijs (2018). "Wild Waves". *Mickey's Movies: The Theatrical Films of Mickey Mouse*. Theme Park Press. ISBN 978-1683901235.
3. ↑  Lenburg, Jeff (1999). *The Encyclopedia of Animated Cartoons*. Checkmark Books. pp. 108–109. ISBN 0-8160-3831-7. נבדק ב-6 ביוני 2020. `{{cite book}}`:  (עזרה)
4. ↑  Barrier, Michael. "Funnyworld Revisited: Carl Stalling". *MichaelBarrier.com*. נבדק ב-29 בספטמבר 2019. `{{cite web}}`:  (עזרה)
5. ↑  "Hit the Beach (Part 1)". *cartoonresearch.com*. נבדק ב-1 ביולי 2021. `{{cite web}}`:  (עזרה)
6. ↑  "Short Subjects". *The Film Daily*: 13. 5 בינואר 1930. נבדק ב-23 בפברואר 2020. `{{cite journal}}`:  (עזרה)
7. ↑  "Looks Like Fair-to-Middling Week for Shorts; Cartoons Assume Lead". *Motion Picture News*: 82. 11 בינואר 1930. נבדק ב-23 בפברואר 2020. `{{cite journal}}`:  (עזרה)
8. ↑  "Talking Shorts". *Variety*: 17. 22 בינואר 1930. נבדק ב-23 בפברואר 2020. `{{cite journal}}`:  (עזרה)